L'Ajuntament planeja una llançadora ferroviària de mercaderies per unir Paterna amb el futur Corredor Mediterrani
31/10/2016

# L'Ajuntament planeja una llançadora ferroviària de mercaderies per unir Paterna amb el futur Corredor Mediterrani

[![Juan Antonio Sagredo, Alcalde de Paterna, junt al secretari general adjunt de FERRMED, Francisco Garcia Calvo.](/images/noticias/2016/10/sagredo-garcia-calvo.jpg)](/images/noticias/2016/10/sagredo-garcia-calvo.jpg)

31.10.2016

El consistori ha acordat, després de consensuar i aprovar una moció socialista, contractar un estudi de l'impacte socio-econòmic que tindria aquesta llançadora per valorar la seua construcció.

El Govern de Paterna vol potenciar la seua posició estratègica pel que fa al futur Corredor Mediterrani i que les seues àrees industrials estiguin el millor connectades possibles amb aquesta infraestructura.

Amb aquest objectiu, el consistori va a començar a estudiar la construcció d'una llançadora ferroviària de mercaderies en el seu terme municipal per unir els seus 5 parcs empresarials amb el futur Corredor Mediterrani.

Així ho ha anunciat hui l'Alcalde de Paterna, Juan Antonio Sagredo després que el ple de l'Ajuntament aprovara, per unanimitat i després de ser consensuada per tots els grups polítics, la moció socialista en la qual han acordat iniciar el procés de contractació per analitzar l'impacte soci-econòmic que suposaria la construcció de la referida llançadora i que es realitzen els tràmits oportuns per dotar pressupostàriament aquest treball.

El primer edil, que també ostenta les competències d'empresa, Universitat i Polígons Industrials, ha afirmat l'interès de l'Executiu a convertir al municipi, per la gran extensió del seu terme municipal, en un enllaç ferroviari fonamental i ha explicat que “en cas d'obtenir conclusions favorables, el projecte de llançadora es traslladarà a les administracions competents perquè es comprometin a redactar-ho i a executar l'obra”.

Sagredo ha recordat també, que pel seu elevat percentatge de sòl industrial, la seua excel·lent localització i les seves bones comunicacions, Paterna és un municipi amb un alt poder de competitivitat i d'atracció d'activitat econòmica. “Per això, a més d'optar a ser declarat Municipi Industrial Estratègic, també estem treballant i invertint en infraestructures que millorin les nostres connexions terrestres per poder oferir a l'exterior un mapa logístic local potent i sostenible”.